Diari Oficial de la Generalitat Valenciana


Sumari del DOGV 8829, del 08-06-2020 (2020/4056)

Extracte de la Resolució de 29 de maig de 2020, d'ampliació de terminis a l'extracte de la Resolució de 19 de febrer de 2020, de la vicerectora d'Innovació i Transferència, per la qual es convoca el setzé Premi Demetrio Ribes de la Universitat de València.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8829

Data del DOGV
:   08-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4056


Data del document
:   29-05-2020

Organisme emissor
:   Universitat de València

Tipus de document
:   Extracte

Anàlisi jurídica

 Descriptors 

:   * distinció honorífica

Extracte de la Resolució de 29 de maig de 2020, d'ampliació de terminis a l'extracte de la Resolució de 19 de febrer de 2020, de la vicerectora d'Innovació i Transferència, per la qual es convoca el setzé Premi Demetrio Ribes de la Universitat de València. [2020/4056]  
BDNS (identif.): 499755.  
En el Diari Oficial de la Generalitat Valenciana es va publicar el 17 de març de 2020 un extracte de la resolució del 19 de febrer de 2020 de la Vicerectora d'Innovació i Transferència, per la qual es convoca el setzé Premi Demetrio Ribes de la Universitat de València.  
En la base 7 de l'Annex I d'aquesta convocatòria s'estableix que el termini per a presentar els treballs serà el comprès entre l'endemà de la publicació de la convocatòria en el Diari Oficial de la Generalitat Valenciana i el 15 de setembre de 2020, sent aquesta la data límit.  
  
En virtut del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel Covid-19, que impossibilita la presentació de sol·licituds, el Vicerectorat d'Innovació i Transferència, fent ús de les atribucions que li confereix la resolució de 19 de juny de 2019, del Rectorat de la Universitat de València (DOGV 27.06.2019) per la qual s'aprova la delegació de funcions en els vicerectors i les vicerectores, la secretària general, el gerent i altres òrgans d'aquesta universitat, resol:  
  
  
Únic  
Modificar la base 7 de l'Annex I de la resolució del 19 de febrer de 2020 de la Vicerectora d'Innovació i Transferència, per la qual es convoca el setzé premi Demetrio Ribes de la Universitat de València, que queda redactada de la següent manera:  
«El termini per a presentar els treballs serà el comprès entre l'endemà de la publicació de la convocatòria en el Diari Oficial de la Generalitat Valenciana i el 30 de novembre de 2020, sent aquesta la data límit».  
  
Contra aquesta resolució, que esgota la via administrativa, es podrà interposar recurs potestatiu de reposició en el termini d'un mes des de l'endemà a la seua publicació, davant el mateix òrgan que ha dictat la resolució, o bé directament un recurs contenciós administratiu davant els òrgans de la jurisdicció contenciós administrativa de la Comunitat Valenciana en el termini de dos mesos, comptats des de l'endemà de la seua publicació.  
  
València, 29 de maig de 2020.- La rectora p. d. (DOGV 27.06.2019), la vicerectora d'Innovació i Transparència: M. Dolores Real García.